पाएं अपने शहर की ताज़ा ख़बरें और फ्री ई-पेपरडाउनलोड करें
लखीसराय जिले के बड़हिया नगर पंचायत के वार्ड नम्बर 16 के मूल निवासी डॉ कृष्ण पाल सिंह ने कोरोना महामारी से निपटने के लिए प्रधानमंत्री केयर फंड में एक मिलियन यूएस डालर का सहयोग दिया। भारतीय रुपए में यह राशि 7 करोड़ 50 लाख है। बड़हिया के कृष्णपाल सिंह जो नासा में वैज्ञानिक रह चुके हैं। इस समय अमेरिका में हॉलटेक इंटरनेशनल (न्यूक्लियर पावर प्लांट) कंपनी हालटेक इंटरनेशनल के प्रेसिडेंट एंड सीईओ हैं।
हाईस्कूल बड़हिया और बीआईटी सिंदरी के पूर्ववर्ती छात्र डॉ. केपी सिंह की कंपनी हालटेक इंटरनेशनल न्यूक्लियर वेस्ट डिस्पोजल तकनीक का विकास करने, न्यूक्लियर रिएक्टर का डिजाइन बनाने और न्यूक्लियर उर्जा का भंडारण करने का तकनीक विकसित करने वाली यूएसए आधारित कंपनी है। डॉ. सिंह ने बीआईटी सिंदरी के नार्थ अमेरिका एल्यूमिनाई एसोसिएशन को प्रधानमंत्री केयर फंड में सहयोग दिया है। डॉ. केपी सिंह ने अपने पैतृक गांव बड़हिया, लखीसराय में 100 बेड क्षमता वाले आधुनिक हाॅस्पीटल खोलने का प्रस्ताव भी भारत सरकार को दिया है।
विश्व के 29 देशों में फैला है कारोबार
डॉ केपी सिंह का कारोबार विश्व के 29 देशों में फैला है। डॉ सिंह वैज्ञानिक भी हैं। उनके नाम पर कई पेटेंट हैं। गुजरात में डॉ सिंह के सहयोग से न्यूक्लियर पावर प्लांट लग रहा है। वे उन जगहों पर अस्पताल शुरू करना चाहते हैं, जहां केंद्र, राज्य सरकारें सहयोग करेंगी।
1967 में बीआईटी सिंदरी से किया बीटेक
उन्होंने 1961 में बड़हिया उच्च विद्यालय से मैट्रिक किया, 1967 में बीआईटी सिंदरी बीटेक कर उच्च शिक्षा के लिए अमेरिका गए। 1972 में पेंसिल्वेनिया यूनिवर्सिटी से पीएचडी की। नैनो टेक्नोलॉजी के विशेषज्ञ हैं। 1986 में वैज्ञानिक व इंजीनियर की भूमिका निभाते हुए 1986 में अमेरिका में होलटेक कॉरपोरेशन नामक कंपनी बनाई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva awa_Deva zho_Hant eng_Latn